Nafarroako Parlamentuko Mahaiak, 2022ko irailaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Domingo González Martínez jaunak osasungintzako itxarote-zerrenden kudeaketaren arloko politika orokorrari buruz aurkezturiko interpelazioa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2022ko irailaren 19an

Jarduneko lehendakaria: María Inmaculada Jurío Macaya

INTERPELAZIOAREN TESTUA

EH Bildu Nafarroa talde parlamentarioari atxikitako foru parlamentari Txomin González Martínez jaunak, Legebiltzarreko Erregelamenduan ezarritakoaren babesean, osasungintzako itxarote-zerrenden kudeaketaren arloko politika orokorrari buruzko honako interpelazio hau aurkezten du, Osoko Bilkuran eztabaidatzeko:

Kontsultetarako itxarote-zerrendak eta itxarote-zerrenda kirurgikoak luzatzen ari dira nabarmen. Pandemiak eragina izan du zerrendetan dauden gaixo kopuruaren hazkundean, baina COVID-19 egonkortu ostean, itxarote-zerrendetan dauden pertsonen kopuruak hazten jarraitzen du. Hori dela eta, interpelazio hau aurkezten diogu Nafarroako Gobernuari:

Interpelazioa, Osasunbidea-Nafarroako Osasun Zerbitzuko kontsultetarako itxarote-zerrenden egungo egoerari eta kudeaketari buruzkoa.

Iruñean, 2022ko irailaren 12an

Foru parlamentaria: Txomin González Martínez